
PARLAMENTUL ROMÂNIEI

CAMERA DEPUTAŢILOR

Comisia pentru tehnologia     





            P.L.x. 420/ 2010
informaţiei şi comunicaţiilor

RAPORT SUPLIMENTAR
asupra proiectului de Lege privind măsurile de securitate ale sistemelor informatice

În conformitate cu prevederile art.95 din Regulamentul Camerei Deputaţilor, republicat, Comisia pentru tehnologia informaţiei şi comunicaţiilor a fost sesizată spre dezbatere în fond cu proiectul de Lege privind măsurile de securitate ale sistemelor informatice, trimis cu adresa nr.PL.x 420 din 1 septembrie 2010.

Potrivit prevederilor art.75 alin.(3) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

Comisia pentru administraţie publică, amenajarea teritoriului şi echilibru ecologic a avizat favorabil proiectul de lege, prin avizul nr. 26/1529/15.09.2010.


Comisia juridică, de disciplină şi imunităţi a avizat negativ proiectul de lege, prin avizul nr.PL.x 420/2010 din 22 septembrie 2010.

Consiliul Legislativ a avizat favorabil proiectul de lege, cu unele observaţii şi propuneri, conform avizului nr.158/26.02.2010. 


 Prin adresa nr.1393/31.05.2010, Guvernul nu susţine adoptarea acestei iniţiative legislative. 
Senatul, în calitate de primă Cameră sesizată, a adoptat proiectul de  lege în şedinţa din 24.06.2010.


Proiectul de lege are ca obiect de reglementare stabilirea sistemului de măsuri minime de securitate aplicabile sistemelor informatice din administraţia publică. 

În şedinţa Camerei Deputaţilor din 16 noiembrie 2010, la solicitarea domnului Constantin Chirilă, vicepreşedinte al Comisiei pentru tehnologia informaţiei şi comunicaţiilor, s-a hotărât retrimiterea proiectului de lege la Comisie, spre reexaminare, ca urmare a observaţiilor formulate de Serviciul de Telecomunicaţii Speciale, prin adresa nr.220777 din 04.11.2010, transmisă Departamentului pentru Relaţia cu Parlamentul. 

În conformitate cu prevederile art.70 din Regulamentul Camerei Deputaţilor, republicat, Comisia pentru tehnologia informaţiei şi comunicaţiilor a reexaminat proiectul de Lege privind măsurile de securitate ale sistemelor informatice, în şedinţa din data de 8 februarie 2011. La lucrările Comisiei au fost prezenţi 12 deputaţi din totalul de 14 membri ai Comisiei. 

În urma dezbaterilor membrii comisiei au hotărât cu majoritate de voturi să propună plenului Camerei Deputaţilor respingerea proiectului de lege, ca urmare a sesizării Comisiei de către Serviciul de Telecomunicaţii Speciale asupra existenţei unor acte normative aflate în curs de elaborare, având ca obiect de reglementare strategia privind securitatea cibernetică.
Potrivit prevederilor art.73 din Constituţia României, republicată, în raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,

